flavius-philostratus.vita-apollonii 3.31
ταῦτα σπουδάζοντας αὐτοὺς ὁ βασιλεὺς ἐκκρούειν ἐπειρᾶτο διείργων αὐτοὺς παντὸς λόγου καὶ ἀεί τι ἔμπληκτον καὶ ἀμαθὲς λέγων . πάλιν οὖν ἤρετο ὑπὲρ τοῦ σπουδάζοιεν , ὁ δὲ Ἀπολλώνιος διαλεγόμεθα μὲν ὑπὲρ μεγάλων καὶ τῶν παρʼ Ἕλλησιν εὐδοκιμωτάτων , σὺ δʼ ἂν μικρὰ ταῦτα ἡγοῖο , φῂς γὰρ διαβεβλῆσθαι πρὸς τὰ Ἑλλήνων . διαβέβλημαι μὲν ἀληθῶς , εἶπεν ἀκοῦσαι δʼ ὅμως βούλομαι , δοκεῖτε γάρ μοι λέγειν ὑπὲρ Ἀθηναίων τῶν Ξέρξου δούλων . ὁ δὲ ὑπὲρ ἄλλων μὲν ἔφη διαλεγόμεθα , ἐπεὶ δʼ ἀτόπως τε καὶ ψευδῶς Ἀθηναίων ἐπεμνήσθης , ἐκεῖνό μοι εἰπέ · εἰσί σοι , βασιλεῦ , δοῦλοι ; δισμύριοι , ἔφη καὶ οὐδὲ ἐώνημαί γε αὐτῶν οὐδένα , ἀλλʼ εἰσὶν οἰκογενεῖς πάντες . πάλιν οὖν ἤρετο ἑρμηνεύοντος τοῦ Ἰάρχα , πότερʼ αὐτὸς ἀποδιδράσκοι τοὺς αὑτοῦ δούλους ἢ οἱ δοῦλοι ἐκεῖνον , ὁ δὲ ὑβρίζων αὐτὸν τὸ μὲν ἐρώτημα ἔφη ἀνδραποδῶδες , ὅμως δʼ οὖν ἀποκρίνομαι τὸν ἀποδιδράσκοντα δοῦλόν τε εἶναι καὶ ἄλλως κακόν , δεσπότην δὲ οὐκ ἂν ἀποδρᾶναι τοῦτον , ὃν ἔξεστιν αὐτῷ στρεβλοῦν τε καὶ ξαίνειν . οὐκοῦν , ἔφη ὦ βασιλεῦ , δοῦλος εἶναι Ἀθηναίων Ξέρξης ὑπὸ σοῦ ἀποπέφανται καὶ ὡς κακὸς δοῦλος ἀποδρᾶναι αὐτούς , ἡττηθεὶς γὰρ ὑπʼ αὐτῶν τῇ ναυμαχίᾳ τῇ περὶ τὰ στενὰ καὶ δείσας περὶ ταῖς ἐν Ἑλλησπόντῳ σχεδίαις ἐν μιᾷ νηὶ ἔφυγε . καὶ μὴν καὶ ἐνέπρησεν ἔφη τὰς Ἀθήνας ταῖς ἑαυτοῦ χερσίν . ὁ δὲ Ἀπολλώνιος τούτου μέν , εἶπεν ὦ βασιλεῦ , τοῦ τολμήματος ἔδωκε δίκας , ὡς οὔπω τις ἕτερος · οὓς γὰρ ἀπολωλεκέναι ᾤετο , τούτους ἀποδρὰς ᾤχετο . ἐγὼ δὲ καὶ ʽτἂ Ξέρξου θεωρῶν ἐπὶ μὲν τῇ διανοίᾳ , καθʼ ἣν ἐστράτευσεν , ἡγοίμην ἂν αὐτὸν ἀξίως δοξασθῆναι ἐνίοις , ὅτι Ζεὺς εἴη , ἐπὶ δὲ τῇ φυγῇ κακοδαιμονέστατον ἀνθρώπων ὑπείληφα · εἰ γὰρ ἐν χερσὶ τῶν Ἑλλήνων ἀπέθανε , τίς μὲν ἂν λόγων λαμπροτέρων ἠξιώθη ; τῷ δʼ ἂν μείζω τάφον ἐπεσημήναντο Ἕλληνες ; ἀγωνία δʼ ἐνόπλιος καὶ ἀγωνία μουσικὴ τίς οὐκ ἂν ἐπʼ αὐτῷ ἐτέθη ; εἰ γὰρ Μελικέρται καὶ Παλαίμονες καὶ Πέλοψ ὁ ἐπηλύτης Λυδός , οἱ μὲν ἔτι πρὸς μαζῷ ἀποθανόντες , ὁ δὲ τὴν Ἀρκαδίαν τε καὶ τὴν Ἀργολίδα καὶ τὴν ἐντὸς Ἰσθμοῦ δουλωσάμενος ἐς θείαν μνήμην ὑπὸ τῶν Ἑλλήνων ἤρθησαν , τί οὐκ ἂν ἐπὶ Ξέρξῃ ἐγένετο ὑπʼ ἀνδρῶν ἀσπαζομένων τε ἀρετὰς φύσει καὶ ἔπαινον αὑτῶν ἡγουμένων τὸ ἐπαινεῖν οὓς νικῶσιν ;
Lemmas: οὗτος σπουδάζω αὐτός ὁ βασιλεύς ἐκκρούω πειράω διείργω αὐτός πᾶς λόγος καί ἀεί τις ἔμπληκτος καί ἀμαθής λέγω . πάλιν οὖν ἔρομαι ὑπέρ ὁ σπουδάζω , ὁ δέ Ἀπολλώνιος διαλέγω μέν ὑπέρ μέγας καί ὁ παρά Ἕλλην εὐδόκιμος , σύ δέ ἄν μικρός οὗτος ἡγέομαι , φημί γάρ διαβάλλω πρός ὁ Ἕλλην . διαβάλλω μέν ἀληθής , λέγω ἀκούω δέ ὅμως βούλομαι , δοκέω γάρ ἐγώ λέγω ὑπέρ Ἀθηναῖος ὁ Ξέρξης δοῦλος . ὁ δέ ὑπέρ ἄλλος μέν φημί διαλέγω , ἐπεί δέ ἄτοπος τε καί ψευδής Ἀθηναῖος ἐπιμιμνήσκομαι , ἐκεῖνος ἐγώ λέγω · εἰμί σύ , βασιλεύς , δοῦλος ; δισμύριοι , φημί καί οὐδέ ὠνέομαι γε αὐτός οὐδείς , ἀλλά εἰμί οἰκογενής πᾶς . πάλιν οὖν ἔρομαι ἑρμηνεύω ὁ Ἰάρχας , πότερος αὐτός ἀποδιδράσκω ὁ ἑαυτοῦ δοῦλος ἤ ὁ δοῦλος ἐκεῖνος , ὁ δέ ὑβρίζω αὐτός ὁ μέν ἐρώτημα φημί ἀνδραποδώδης , ὅμως δέ οὖν ἀποκρίνω ὁ ἀποδιδράσκω δοῦλος τε εἰμί καί ἄλλος κακός , δεσπότης δέ οὐ ἄν ἀποδιδράσκω οὗτος , ὅς ἔξεστι αὐτός στρεβλόω τε καί ξαίνω . οὐκοῦν , φημί ὦ βασιλεύς , δοῦλος εἰμί Ἀθηναῖος Ξέρξης ὑπό σύ ἀποφαίνω καί ὡς κακός δοῦλος ἀποδιδράσκω αὐτός , ἡσσάομαι γάρ ὑπό αὐτός ὁ ναυμαχία ὁ περί ὁ στενός καί δείδω περί ὁ ἐν Ἑλλήσποντος σχεδία ἐν εἷς ναῦς φεύγω . καί μήν καί ἐμπίμπρημι φημί ὁ Ἀθῆναι ὁ ἑαυτοῦ χείρ . ὁ δέ Ἀπολλώνιος οὗτος μέν , λέγω ὦ βασιλεύς , ὁ τόλμημα δίδωμι δίκη , ὡς οὔπω τις ἕτερος · ὅς γάρ ἀπόλλυμι οἴομαι , οὗτος ἀποδιδράσκω οἴχομαι . ἐγώ δέ καί ὅς Ξέρξης θεωρέω ἐπί μέν ὁ διάνοια , κατά ὅς στρατεύω , ἡγέομαι ἄν αὐτός ἄξιος δοξάζω ἔνιοι , ὅτι Ζεύς εἰμί , ἐπί δέ ὁ φυγή κακοδαίμων ἄνθρωπος ὑπολαμβάνω · εἰ γάρ ἐν χείρ ὁ Ἕλλην ἀποθνῄσκω , τίς μέν ἄν λόγος λαμπρός ἀξιόω ; ὁ δέ ἄν μέγας τάφος ἐπισημαίνω Ἕλλην ; ἀγωνία δέ ἐνόπλιος καί ἀγωνία μουσική τίς οὐ ἄν ἐπί αὐτός τίθημι ; εἰ γάρ Μελικέρτης καί Παλαίμων καί Πέλοψ ὁ ἐπηλύτης Λυδός , ὁ μέν ἔτι πρός μαστός ἀποθνῄσκω , ὁ δέ ὁ Ἀρκαδία τε καί ὁ Ἀργολίς καί ὁ ἐντός Ἰσθμός δουλόω εἰς θεῖος μνήμη ὑπό ὁ Ἕλλην ἀείρω , τίς οὐ ἄν ἐπί Ξέρξης γίγνομαι ὑπό ἀνήρ ἀσπάζομαι τε ἀρετή φύσις καί ἔπαινος ἑαυτοῦ ἡγέομαι ὁ ἐπαινέω ὅς νικάω ;